

### REPUBLIKA E SHQIPËRISË

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V E N D I M**

**PËR MIRATIMIN E PËRMBAJTJES SË FLETËS SË VOTIMIT PËR KANDIDATËT PËR KRYETAR BASHKIA FIER PËR ZGJEDHJET PËR ORGANET E QEVERISJES VENDORE TË DATËS 21 QERSHOR 2015**

Komisioni Qendror i Zgjedhjeve, në mbledhjen e datës 19.05.2015, me pjesëmarrjen e:

Lefterije Luzi - Kryetare

Denar BIBA - ZV/Kryetar

Edlira JORAGQI - Anëtar

Gëzim VELESHNJA - Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtar

shqyrtoi çështjen me:

**OBJEKT** Për miratimin e përmbajtjes së fletës së votimit për kandidatët për kryetar Bashkia Fier për zgjedhjet për Organet e Qeverisjes Vendore të datës 21 qershor 2015.

**BAZA LIGJORE** Neni 23, pika 1 germa a dhe neni 98, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmeve;

**VËREN**

Me vendimin nr. 32, datë 06.03.2015 “Për miratimin e disa rregullave për regjistrimin e koalicioneve zgjedhore në KQZ”, KQZ ka përcaktuar disa rregulla për mënyrën e regjistrimit të koalicioneve zgjedhore. Në përputhje me vendimin nr.32 të KQZ, partitë politike depozituan respektivisht në KQZ marrëveshjet e tyre dhe KQZ me vendimet përkatëse ka miratuar regjistrimin si subjekt zgjedhor për zgjedhjet për Organet e Qeverisjes Vendore të datës 21.06.2015 dy koalicione zgjedhore, Koalicionin Aleanca Popullore Për Punë dhe Dinjitet dhe Koalicionin Aleanca Për Shqipërinë Europiane. Brenda afatit të përcaktuar në nenin 67, pika 1 dhe pika 2 të Kodit Zgjedhor, koalicioni Aleanca Popullore për Punë dhe Dinjitet depozitoi kërkesën për regjistrimin e z. Enkelejd Alibeaj si kandidat për kryetar në Bashkinë Fier dhe KoalicioniAleanca Për Shqipërinë Europiane depozitoi kërkesën për regjistrimin e z. ArmandoSubashi.

Partia Socialdemokrate (parti jashtë koalicioni), depozitoi kërkesën për regjistrimin e z. AlbertÇaçi për kryetar në Bashkinë Fier.

KQZ miratoi me vendim regjistrimin e tyre, përkatësisht me vendimet nr.264, datë 07.05.2015, vendimi nr. 262 datë 07.05.2015 si edhe vendimi nr. 212, datë 06.05.2015.

Në përfundim të procesit të regjistrimit të kandidatëve për Kryetar për zonën zgjedhore BashkiaFier, KQZ në mbështetje të nenit 98, pika 3 dhe 4, duhet të miratojë përmbajtjen e fletës së votimit për subjektet zgjedhore që garojnë në zgjedhjet për organet e qeverisjes vendore të datës 21.06.2015.

Në mbledhjen e datës 19.05.2015 KQZ organizoi shortin sipas procedurave të përcaktuara në Udhëzimin nr.3, datë 04.03.2015 “Për procedurën e hedhjes së shortit për përcaktimin e renditjes së subjekteve zgjedhore në fletën e votimit”.

Në përfundim të zhvillimit të shortit, rezultoi se,Armando Subashi rënditet i pari,Albert Çaçi i dyti dhe Enkelejd Alibeaj i treti.

**PËR KËTO ARSYE:**

Mbështetur në nenin 23, pika 1 germa a, nenin 98, pika 3, 4 të Ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**V E N D O S I:**

Të miratojë përmbajtjen e fletës së votimit për Kandidat për Kryetar në zonën zgjedhore BashkiaFier, Qarku Fierpër zgjedhjet për Organet e Qeverisjes Vendore të datës 21 qershor 2015, sipas materialit bashkëlidhur këtij vendimi.

Ky vendim hyn në fuqi menjëherë.

Kundёrkёtij vendimi mund tёbёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e kёtij vendimi.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI - Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**